उच्च पर्वतीय ‘बावर’ क्षेत्र में गाँव के लोग पशु चारण और पशु पालन भी करते हैं।
उच्च पर्वतीय ‘बावर’ क्षेत्र में गाँव के लोग पशु चारण और पशु पालन भी करते हैं। हर परिवार के पास 15 से अधिक भेड़-बकरियां है। उच्च पर्वतीय क्षेत्र में बसे होने के कारण ये लोग ऋतु प्रवास भी करते हैं। ग्रीष्म ऋतु में ये अपने पशुओं के साथ उच्च पर्वतीय घास के मैदानों (बुग्यालों) में चले जाते हैं  और शीत काल में अपने गाँव की ओर लौट आते हैं। परन्तु सर्दी के मौसम में इन लोगों का जीवन बहुत संघर्षपूर्ण होता है। यहाँ जाड़ों में कम से कम 2 से 3 फीट बर्फ गिरती है। इन दिनों पशुओं को पालना बहुत ही कठिन काम हैं। खेतों में कृषि अधिक चारा की ओर ध्यान दिया जाता है। जाड़े के दिनों में चारा सुखाकर सुरक्षित रखना पड़ता है। कई खेतों में भी चारा उगाया जाता है।